
[bookmark: _Toc419712046]1.	javni NATJEČAJ za FINANCIRANJE PROGRAMA/PROJEKATA JAVNIH POTREBA U KULTURI I DRUŠTVENIH DJELATNOSTI UDRUGA NA PODRUČJU OPĆINE BILICE za 2026. godinu
[bookmark: _Toc419712048]Ovim Javnim natječajem Općina Bilice poziva udruge i druge organizacije civilnog društva koje svoj rad temelje na potrebama šire lokalne zajednice prema načelima djelovanja za opće dobro, te ispunjavaju sljedeće kriterije: 
· da je područje njihovog djelovanja Općina Bilice;
· da provode programe kojima zadovoljavaju javne potrebe iz područja kulture, sporta i društvenih djelatnosti udruga, te su od interesa za Općinu, da pridonose razvitku i općem napretku Općine, te promiču njezin  položaj i ugled; 
· da pridonose rješavanju problema koji su važni za lokalnu zajednicu;
· da mora obuhvaćati osobe s prebivalištem na području Općine Bilice (civilni sektor);
· program mora biti osmišljen tako da je moguće provoditi kontrolu.

1.1.	Prioriteti za dodjelu sredstava

· imaju višegodišnje iskustvo provedbe programa i projekata u područjima za koja su registrirani;
· neposredno rade s korisnicima, te ih uključuju u razvoj i praćenje programa;
· surađuju s drugim udrugama, institucijama i ostalim partnerima;
· razvijaju međunarodnu suradnju, posebice sa susjednim državama i europskim organizacijama.

1.2.	Ukupna vrijednost Javnog natječaja
	Ukupno planirana vrijednost Javnog natječaja za programe, projekte i aktivnosti iz područja kulture i društvenih djelatnosti udruga na području Općine Bilice iznosi  30.000,00 eura.
 
	 
[bookmark: _Toc419712050]2.	FORMALNI UVJETI javnog NATJEČAJA
[bookmark: _Toc419712051]2.1.	Prihvatljivi prijavitelji: tko može podnijeti prijavu?
Pravo podnošenja prijava na Javni natječaj imaju udruge i druge organizacije koje statutom imaju definirano područje djelovanja navedeno u natječaju, ukoliko se kroz ocjenu i procjenu prijava utvrdi da su im ciljevi i djelatnosti usmjereni ka zadovoljenju javnih potreba u kulturi i društvenim djelatnostima udruga na području Općine Bilice.

Prijavu programa, projekata ili aktivnosti na ovaj Javni natječaj mogu podnijeti udruge koja ispunjavaju sljedeće uvjete:

· upisane su u Registar udruga Republike Hrvatske ili drugi odgovarajući registar,
· upisane su u Registar neprofitnih organizacija (za udruge),
· registrirane su kao udruge i druge organizacije civilnog društva čija temeljna svrha nije stjecanje dobiti,
· svojim statutom su se opredijelili za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom,
· imaju uredno ispunjene obveze iz svih prethodno sklopljenih ugovora o financiranju iz Proračuna Općine Bilice i drugih javnih izvora,
· nemaju dugovanja prema proračunu Općine Bilice,
· u tekućoj godini nisu korisnici jednokratne financijske potpore za istu svrhu.



Na ovaj Javni natječaj ne mogu podnijeti prijavu: 
· udruge ili druge organizacije koje nisu upisane u Registar udruga Republike Hrvatske ili drugi odgovarajući registar;
· udruge koje nisu upisane u Registar neprofitnih organizacija;
· udruge ili druge organizacije čiji korisnici aktivnosti nisu mještani Općine Bilice;
· udruge ili druge organizacije čija se aktivnost ne provodi na području i za promociju Općine Bilice;
· udruge ili druge organizacije koje se svojim statutom nisu opredijelile za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom;
· udruge ili druge organizacije koje nemaju uredno ispunjene obveze iz svih prethodno sklopljenih ugovora o financiranju iz proračuna Općine Bilice i drugih javnih izvora;
· udruge čiji je prijavljeni program/projekt velikih razmjera za koji su potrebna znatna financijska sredstva;
· udruge u kojoj prijavljeni program/projekt je jedina svrha korist članova udruge. 


2.2.	 Uvjeti provedbe prijavljenog programa/projekta

		Svaka udruga ili druga organizacija može prijaviti programe, projekte ili aktivnosti u okviru ovog Javnog natječaja, a financijska sredstva koja Općina Bilice dodjeljuje putem ovog natječaja odnose se na programe, projekte ili aktivnosti koji će se provoditi u kalendarskoj godini za koju se Javni natječaj raspisuje.

[bookmark: _Toc419712054]2.3.	Prihvatljivi troškovi koji će se financirati ovim Javnim natječajem 

Sredstvima ovog Javnog natječaja mogu se financirati samo prihvatljivi troškovi, nastali provođenjem programa, projekta ili aktivnosti u vremenskom razdoblju naznačenom u ovim Uputama. 
Prilikom procjene programa, projekta ili aktivnosti, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. 

Prihvatljivi troškovi su troškovi koje je imao korisnik finaciranja, te koji ispunjavaju sve sljedeće kriterije:

· nastali su za vrijeme razdoblja provedbe programa, projekta ili aktivnosti u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora;
· moraju biti navedeni u ukupnom predviđenom troškovniku programa, projekta ili aktivnosti
· nužni su za provođenje programa, projekta ili aktivnosti koja je predmetom dodjele financijskih sredstava,
· mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
· trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.






Pod prihvatljivim izravnim troškovima podrazumijevaju se: 

· troškovi zaposlenika angažiranih na programu, projektu ili aktivnosti koji odgovaraju stvarnim izdacima za plaće, te porezima i doprinosima iz plaće i drugim troškovima vezanim uz plaću, sukladno zakonskim odredbama;
· putni troškovi i troškovi dnevnica za zaposlenike i druge osobe koje sudjeluju u programu, projektu ili aktivnosti, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
· troškovi kupnje ili iznajmljivanja opreme i materijala (novih ili rabljenih)  namijenjenih isključivo za program, projekt ili aktivnost, te troškovi usluga pod uvjetom da su u skladu s tržišnim cijenama;
· troškovi potrošne robe;
· troškovi podugovaranja;
· troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).


Pod neizravnim troškovima podrazumijevaju se troškovi koji nisu izravno povezani s provedbom programa, projekata ili aktivnosti, ali neizravno pridonose postizanju njihovih ciljeva pri čemu i ovi troškovi trebaju biti specificirani i obrazloženi.
Neizravni troškovi programa, projekta ili aktivnosti su režijski troškovi energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo s provedbom programa, projekata ili aktivnosti.
	Samo se prihvatljivi troškovi uzimaju u obzir za dodjelu  sredstava. Prihvatljive troškove mogu stvarati samo one aktivnosti koje su nužne za provedbu programa, projekata ili aktivnosti. Nužno je voditi računa da se prihvatljivi troškovi moraju temeljiti na stvarnim troškovima.
	Iz sredstava koja se traže za provedbu programa, projekata ili aktivnosti ne smiju se isplaćivati regres, božićnice i druge slične naknade zaposlenicima i članovima udruge.
	U Obrascu troškovnika programa, projekata ili aktivnosti koji se prijavljuju ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe.
2.4.	Prihvatljivi broj prijava programa
Pojedini prijavitelj po ovom natječaju može podnijeti ukupno najviše dvije prijave u istom ili dva različita područja društvenih djelatnosti.
Pod pojmom program podrazumijeva se cjeloviti društveni projekt za koji se potražuju financijska sredstva putem Javnog natječaja za predlaganje programa javnih potreba u kulturi i  društvenim djelatnostima udruga na području Općine Bilice.

Svaki program koji se prijavljuje mora se prijaviti na jednom zasebnom obrascu (Obrazac 1).




[bookmark: _Toc419712055]3.	KAKO SE PRIJAVITI
	U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu, te kontaktima za upite u slučaju da imate dodatna pitanja vezana za provedbu Javnog poziva.

Sve zainteresirane udruge i druge organizacije moraju svoj program, projekt ili aktivnost prijaviti na propisanim obrascima uz detaljan opis programa, projekta ili aktivnosti koju prijavljuju za dobivanje financijske potpore.


3.1.	Obrasci za prijavu programa, projekata i aktivnosti
	Programi, projekti i aktivnosti prijavljuju se na propisanim obrascima koji su sastavni dio ovih Uputa i natječaja. Obrasci za prijavu programa, projekata i aktivnosti su obrazac opisa programa/ projekata i proračuna.

Obrazac opisa programa/projekata i proračuna dio je obvezne dokumetacije. Ispunjava se na hrvatskom jeziku, obuhvaća podatke prijave i informacije o sadržaju programa, projekata i aktivnosti, te sve izravne i neizravne troškove programa, projekta i aktivnosti, kao i iznos bespovratnih sredstava koja se traže od davatelja.
Obvezna natječajna dokumentacija za prijavu programa, projekata i aktivnosti koja se mora dostaviti za vrijeme trajanja Javnog natječaja:

1. Obrazac 1 – Obrazac opisa programa/projekta i proračuna javnih potreba u kulturi i društvenim djelatnostima udruga na području Općine Bilice za 2026. godinu s vlastoručnim potpisom osobe ovlaštene za zastupanje i pečatom udruge ili druge organizacije,
2. Obrazac 2 – Obrazac izjave da nema nepodmirenih obveza prema proračunu Općine Bilice kao niti prema drugim javnim izvorima financiranja,
3. Obrazac 3 – Obrazac izjave o nepostojanju dvostrukog financiranja,
4. Obrazac 4 – Izjava da se protiv korisnika odnosno osobe ovlaštene za zastupanje i voditelja programa/projekta ne vodi kazneni postupak i da nije pravomoćno osuđen za prekršaje ili kaznena djela definirana Uredbom, 
5. Obrazac 5 – Obrazac opisnog i financijskog izvještaja programa/projekta ostvarenog u 2025. godini s potpisom ovlaštene osobe i pečatom udruge, 
6. Ovisno o statusu prijavitelja – izvadak iz Registra udruga RH ne stariji od tri mjeseca od dana raspisivanja natječaja kojeg može zamijeniti i ispis e-izvatka iz Registra udruga (ako je prijavitelj udruga) ili preslika Obavijesti o razvrstavanju poslovnog subjekta prema NKD-u (ako je prijavitelj ustanova),
7. Preslika izvatka iz Registra neprofitnih organizacija (RNO broj),

	Prijave u kojoj nedostaju propisani, nepopunjeni i neovjereni obrasci neće se uzeti u razmatranje.


[bookmark: _Toc125454354][bookmark: _Toc419712058]3.2.	Gdje poslati prijavu? 
	
Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge ili druge organizacije. 
	Natječajna dokumentacija predaje se u zatvorenoj omotnici u pisarnicu Općine Bilice ili poštom na adresu: 

Općina Bilice
Jedinstveni Upravni odjel 
Bosuć 2A, Bilice 22000 Šibenik

s napomenom
  -„ Natječaj za predlaganje programa/projekata javnih potreba u kulturi i društvenim djelatnostima udruga na području Općine Bilice za 2026. godinu – NE OTVARATI”.

Zakašnjele, nepotpune ili na drugi način podnesene prijave protivno uvjetima iz ovog Javnog natječaja neće se razmatrati.
Obrasci za prijavu mogu se preuzeti putem računala na internet stranici Općine Bilice https://www.opcina-bilice.hr/


[bookmark: _Toc419712059]3.3.	Rok za slanje prijave

Javni natječaj je otvoren do 18. svibnja 2026.g.



[bookmark: _Toc125454356][bookmark: _Toc419712060]3.4.	Kome se obratiti ukoliko imate pitanja? 
Sva pitanja vezana uz ovaj Javni natječaj mogu se postaviti elektroničkim putem na e-mail: info@opcina-bilice.hr ili osobno u Jedinstvenom upravnom odjelu Općine Bilice, Bosuć 2A, Bilice, tijekom trajanja natječaja.



[bookmark: _Toc40507653][bookmark: _Toc419712061]4.	POSTUPAK ODABIRA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:

4.1. Pregled prijava u odnosu na propisane uvjete Javnog natječaja
Po isteku roka za podnošenje prijava na Javni natječaj, Povjerenstvo za provjeru, imenovano od načelnika, pristupit će postupku provjere ispunjavanja propisanih (formalnih) uvjeta natječaja, a sukladno odredbama Pravilnika o financiranju programa/projekata od interesa za opće dobro koje provode udruge na području Općine Bilice („Službeni glasnik Općine Bilice, broj 6/26), i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21). 
Povjerenstvo za provjeru ispunjavanja propisanih (formalnih) uvjeta natječaja sastoji se od 3 člana, službenika općine. Članovi Povjerenstva ne smiju biti u sukobu interesa o čemu moraju potpisati posebnu izjavu.
Provjera ispunjavanja propisanih uvjeta javnog poziva ne smije trajati duže od trideset dana od dana isteka roka za podnošenje prijava na javni poziv, nakon čega će  Povjerenstvo donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih (formalnih) uvjeta javnog natječaja.
	Sve udruge čije prijave budu odbijene iz razloga neispunjavanja propisanih uvjeta, o toj činjenici bit će obaviještene pisanim putem u roku od najviše osam dana od dana donošenja odluke, nakon čega imaju pravo narednih osam dana od dana prijema obavijesti podnijeti prigovor pročelniku nadležnog odjela općine koji će u roku od 8 dana od primitka prigovora odlučiti o istome.
	Pod pisanom korespondencijom u smislu odredbi ove točke smatra se komunikacija putem službene adrese e-pošte koju je prijavitelj naveo u svojoj prijavi na javni natječaj.
U slučaju prihvaćanja prigovora od strane nadležnog pročelnika, prijava će biti upućena u daljnju proceduru, a u slučaju neprihvaćanja prigovora prijava će biti odbijena, o čemu će biti obaviješten podnositelj prigovora.
	Odluka kojom je odlučeno o programu je konačna. 

Povjerenstvo u postupku otvaranja i provjere propisanih uvjeta Javnog natječaja provjerava:
     -     je li prijava zaprimljena u zatvorenoj omotnici, 
· je li prijava dostavljena na pravi Javni natječaj i u zadanom roku,
· je li lokacija provedbe programa/projekata prihvatljiva, 
· je li prijavitelj prihvatljiv sukladno Uputama za prijavitelje,
· jesu li dostavljeni, potpisani i ovjereni svi traženi obrasci i ostali obvezni prilozi utvrđeni natječajem.


 4.2.  Procjena prijava koje su zadovoljile propisane uvjete javnog natječaja 
Povjerenstvo u postupku ocjenjivanja prijavljenih programa, projekata i aktivnosti razmatra i ocjenjuje prijave koje su ispunile formalne uvjete Javnog natječaja sukladno kriterijima koji su propisani uputama za prijavitelje koristeći obrazac za ocjenjivanje kvalitete prijava, te izrađuje prijedlog za odobravanje financijskih sredstava za programe/projekte.

Povjerenstvo nakon razmatranja i ocjene prijava u pravilu u roku od 30 dana od dana zaprimanja prijava od upravnog tijela izrađuje prijedloge odluke o odobravanju potpora za programe/projekte i dostavlja ih načelniku. 
O prijedlogu za odobravanje financijskih sredstava za programe/projekte odlučuje načelnik.
Načelnik donosi odluku o odobrenju financijskih potpora po ovom natječaju. 
[bookmark: _Toc40507654]
[bookmark: _Toc419712062]4.3. Obavijest o donesenoj odluci o dodjeli financijskih sredstava
Nakon donošenja odluke o programima/projektima kojima su odobrena financijska sredstva, nadležni upravni odjel će javno objaviti rezultate Javnog natječaja s podacima o udrugama, programima i projektima kojima su odobrene potpore, na mrežnim stranicama Općine Bilice: https://www.opcina-bilice.hr/ i na Oglasnoj ploči Općine Bilice, čime se sve udruge smatraju obaviještenima o rezultatima javnog natječaja. 
Općina Bilice će u roku 8 dana od donošenja Odluke o dodjeli financijskih sredstava obavijestiti udruge čiji programi/projekti nisu prihvaćeni za financiranje uz navođenje ostvarenog broja bodova/ocjena po pojedinim kategorijama ocjenjivanja.
 

4.4. Prigovor na odluku o dodjeli financijskih sredstava 

Općina Bilice će udrugama koje su nezadovoljne odlukom o dodjeli financijskih sredstava omogućiti pravo na prigovor.
Prigovor se može podnijeti na proceduralnu povredu natječajnog postupka ili na odluku o neodobravanju financijskih sredstva, dok se ne može podnijeti na visinu odobrenih sredstava. Prigovor se podnosi upravnom tijelu u pisanom obliku, u roku od 8 radnih dana od dana javne objave rezultata javnog natječaja, a odluku po prigovoru, uzimajući u obzir sve činjenice, donosi načelnik u roku od 8 dana od dana primitka prigovora.



5. SKLAPANJE UGOVORA O FINANCIRANJU 

Sa svim udrugama i drugim organizacijama kojima su odobrena financijska sredstva Općina Bilice će sklopiti ugovor o sufinanciranju programa/projekta najkasnije 30 dana od dana donošenja odluke o financiranju, u kojem će definirati međusobna prava i obveze.


5.1. Praćenje provedbe programa, projekta i aktivnosti

[bookmark: _Hlk221172423]Općina Bilice će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranja programa/projekata udruga, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilniku o financiranju programa i projekata od interesa za opće dobro koje provode udruge na području Općine Bilice.
Kroz postupke praćenja razvijat će se partnerski odnos između Općine Bilice i udruge kao provoditelja programskih i projektnih aktivnosti, a na temelju praćenja i vrednovanja rezultata pojedinačnih programa, projekata i aktivnosti, u cilju utvrđivanja učinkovitosti ulaganja i razina promjena koje se u lokalnoj zajednici odnosno društvu dogodile zahvaljujući provedbi potpore, Općina Bilice će vrednovati rezultate i učinke cjelokupnog javnog poziva i planirati buduće aktivnosti u pojedinom prioritetnom području.
Praćenje će se vršiti na dva načina: odobravanjem opisnih i financijskih izvješća korisnika sredstava, te kontrolom „na licu mjesta“ od strane službenika nadležnog upravnog odjela općine Bilice. Izvješća se podnose na za to definiranim obrascima i to Obrazac opisnog financijskog izvještaja provedbe programa/projekata.


POPIS NATJEČAJNE DOKUMENTACIJE 

3. Obrazac 1 – Obrazac opisa programa/projekta i proračuna javnih potreba u kulturi i društvenim djelatnostima udruga za 2026. godinu
4. Obrazac 2 – Izjava da nema nepodmirenih obveza prema proračunu Općine Bilice kao niti prema drugim javnim izvorima financiranja
5. Obrazac 3 – Obrazac izjave  o nepostojanju dvostrukog financiranja
6. Obrazac 4 – Obrazac izjave o nekažnjavanju
7. Obrazac 5 – Obrazac opisnog i financijskog izvještaja programa/projekta ostvarenog u 2025.  godini 

